ANNEX 9

Codi ètic i normes de comportament del personal

Per a aquest contracte s’han de respectar els principis i les normes de comportament següents:

Principis ètics generals i regles de conducta

1. El personal de les empreses adjudicatàries o subcontractistes han d’adoptar una conducta èticament exemplar, abstenir-se de fomentar, proposar o promoure qualsevol mena de pràctica impròpia d’un bon professional i posar en coneixement dels responsables de l’ICS qualsevol manifestació d’aquestes pràctiques impròpies que, al seu parer, sigui present o pugui afectar el desenvolupament del servei.
2. Amb caràcter general, els contractistes, en l’exercici de la seva activitat, assumeixen les obligacions següents:

a) Observar els principis, les normes i els cànons ètics propis de les activitats, els oficis i les professions corresponents a les prestacions de manteniment contractades.

b) No realitzar accions que posin en risc la bona imatge de l’ICS.

c) Denunciar les situacions irregulars que es puguin presentar en el desenvolupament del seu servei.

1. El personal de les empreses adjudicatàries o subcontractistes han d’actuar amb integritat, competència, diligencia, respecte i de manera ètica amb el personal i els usuaris de l’ICS.

Productivitat

* El personal de manteniment haurà de planificar sempre la seva visita i assistència al centre, anticipant els detalls de les actuacions que pugui requerir.
* El personal de manteniment haurà de venir amb el vehicle carregat amb el material mes comú i les peces de recanvi mes habituals que pugui necessitar cada centre. Haurà d’evitar al màxim possible posteriors sortides i pèrdues de temps per anar a buscar material i peces de recanvi que faltin.
* El personal de manteniment haurà de maximitzar el temps efectiu de treball en el centre.
* El personal de manteniment, a més a més de desenvolupar les tasques previstes (normatiu i preventiu, correctiu), també haurà de tenir una visió perifèrica i de conjunt d’altres necessitats de manteniment i deficiències que pugui detectar en el centre, per tal d’informar als seus responsables i anticipar possibles futures avaries i aturades, facilitant noves futures intervencions amb millor planificació, reduint el número de visites i intervencions aïllades i repetides que son poc productives.

Uniformitat i imatge

* El personal de manteniment haurà d’ajustar-se a la uniformitat que designi cada empresa.
* L’uniforme haurà d’estar sempre net, planxat i sense trencaments.
* L’adequada imatge i aspecte del personal de manteniment es una garantia de prestigi per l’empresa.
* Els cabells hauran de portar-se nets i pentinats.
* Les sabates hauran d’esser apropiades a les tasques de manteniment a realitzar, a més a més de segures.
* El personal de manteniment haurà de cuidar i mantenir una adequada higiene personal.

Comportament

* El personal de manteniment haurà de mantenir una aparença, gestos i comportament propis d’un tècnic i professional escrupolós.
* El personal de manteniment serà respectuós, correcte i educat amb tot el personal i usuaris del centre amb qui es relacioni.
* El personal de manteniment utilitzarà les paraules adequades en cada moment, per evitar falses interpretacions. Quan sol·liciti informació, ho farà amb molt de tacte. Evitarà expressions vulgars o despectives, i no utilitzarà mai un vocabulari insultant, agressiu o amenaçant amb les persones que es relacioni.
* El personal haurà de respectar la confidencialitat de les dades i documents que pugui haver en el centre. A més a més, haurà d’esser discret, i no obrirà calaixos de taules o armaris.
* El personal de manteniment oferirà tota la ajuda que es precisi, dintre de les seves atribucions.
* La ingesta de begudes alcohòliques o estupefaents incrementa el risc d’accident, redueix la força i els reflexes, altera negativament el sentits, la precisió de la vista, l’equilibri i el tacte, perjudicant l’atenció i concentració. Per tant, queda totalment prohibit que el personal de manteniment introdueixi begudes alcohòliques o altres substancies no autoritzades en els centres de l’ICS, ni presentar-se o romandre en els mateixos en estat d’embriaguesa, o de qualsevol altre gènere d’intoxicació.
* Queda prohibit fumar dintre dels recintes i centres de l’ICS, a més a més que distreu, embruta i ofereix una mala imatge. També, cal evitar riscos per proximitat a possibles materials inflamables.
* Queden prohibits els jocs, bromes i les distraccions al personal i usuaris del centre, ja que aquestes accions: a més a més d’inadequades, son propenses a distraccions i s’incrementa el perill d’accidents.
* Queda prohibit l’acceptació de regals o recompenses.
* Queda prohibit demanar diners prestats al personal del centre.
* Queda prohibit utilitzar el telèfon del centre per benefici particular, així com la utilització d’altres bens propietat del centre.
* Queda prohibit llegir la premsa o revistes durant la realització del seu treball en el centre. Essent permès únicament la lectura dels manuals de procediment o temes referents al seu servei. Així mateix, queda prohibit disposar i utilitzar equips de música o vídeos d’oci durant el desenvolupament del seu servei en el centre
* El personal de manteniment no discutirà de negocis o possibles problemes personals durant la realització del seu servei en el centre

Prevenció de Riscos, Mitjans de protecció i Equips de Protecció individual

* El personal de manteniment aplicarà sempre totes les mesures de prevenció de riscos laborals que son pròpies de cada activitat.
* El personal de manteniment haurà d’acomplir l’obligació d’utilitzar els elements de protecció personal establerts per cada cas i actuació, essent responsable i tenir cura del seu perfecte estat i conservació.
* El personal de manteniment haurà d’avisar de forma immediata i oportuna de la detecció d’anomalies i situacions que puguin ocasionar perill imminent en el centre, tant als seus superiors com als màxims responsables del centre.

Altres pautes

* El personal de manteniment sempre haurà de fitxar adequadament les entrades i sortides en el centre, enregistrant el temps efectiu de treball en el centre, d’acord amb el sistema de control establert per l’ICS. Es prescriptiu, la sinceritat en l’adequat fitxatge i enregistrament del seu temps de treball, i compliment de les tasques encomanades.
* El personal de manteniment extremarà les precaucions durant la realització dels seus treballs per a minimitzar i evitar els efectes nocius del seu treball (soroll, residus, pols, etc.) així com paviments entollats i nets d’oli, grasses i altres matèries lliscants.
* El personal de manteniment ha d’evitar la sobrecarrega dels endolls o allargadors elèctrics ja que poden sobreescalfar-se i provocar incendis.
* El personal de manteniment efectuarà un ús eficient dels recursos del centre, tal com els consums d’aigua o energia, minimitzant el seu consum i els nivells de contaminació e impacte mediambiental.
* El personal de manteniment no haurà d’apropar materials inflamables a fonts de calor.
* El personal de manteniment durant la realització dels seus treballs en els centres haurà de mantenir sempre el seu material i eines endreçades i netes, i també haurà de facilitar que els accessos i vies de circulació dels usuaris del centre romanguin lliures d’obstacles. En el cas de que sigui necessari, utilitzarà mitjans de senyalització i informació específics (perill pels treballs desenvolupats) per informar adequadament a tots els usuaris del centre.
* El personal de manteniment haurà de recollir les restes de materials i residus que generi la seva activitat, i aplicar les pautes de recollida selectiva i tractaments de residus específics.